

***สถานการณ์ด้านเศรษฐกิจและแรงงาน***

***ไตรมาส 2 ปี 2562 มีรายละเอียดสรุปได้ดังนี้***

 **สภาพเศรษฐกิจ**

 รายงานผลิตภัณฑ์มวลรวมจังหวัดอุบลราชธานี (GPP) จังหวัดอุบลราชธานีแบบ Bottom up ปี 2559 มีมูลค่าเพิ่ม ณ ราคาประจำปี เท่ากับ 186,314 ล้านบาท เพิ่มขึ้น 8,522 ล้านบาทจากปีที่ผ่านมา ผลิตภัณฑ์มวลรวมจังหวัดต่อประชากร (Gross Provincial Products Per Capita) เท่ากับ 96,736 บาทต่อคน เพิ่มขึ้น 3,943 บาท จากปีที่ผ่านมาร้อยละ 4.2 จากประชากร 1.86 ล้านคน

 อัตราการเจริญเติบโต ของผลิตภัณฑ์มวลรวมจังหวัด ขยายตัวร้อยละ 10.9 ต่อเนื่องจากการขยายตัวร้อยละ 3.0 ในปีที่ผ่านมา จากการขยายตัวของสาขาการผลิตที่เป็นโครงสร้างสำคัญทางเศรษฐกิจ ทุกสาขาการผลิต ยกเว้นสาขาประมง สาขาขนส่งและสาขาการศึกษา

**สภาพเศรษฐกิจจังหวัด**

 ภาวะเศรษฐกิจโดยรวมของจังหวัดอุบลราชธานีเดือนมิถุนายน 2562 หดตัวร้อยละ 2.63 เมื่อเทียบกับเดือนเดียวกันของปีที่ผ่านมาจากเครื่องชี้ภาวะเศรษฐกิจของจังหวัด **ด้านอุปทาน** ขยายตัวร้อยละ 26.33 พิจารณาจากภาคการบริการ ขยายตัวร้อยละ 22.18 จากรายได้การค้าส่งค้าปลีกเพิ่มขึ้น ภาคอุตสาหกรรม ขยายตัวร้อยละ 7.63 จากปริมาณการใช้ไฟฟ้าภาคอุตสาหกรรมเพิ่มขึ้นและจำนวนโรงงานอุตสาหกรรมที่ขอจดทะเบียนใหม่ เพิ่มขึ้นและภาคการเกษตร มีมูลค่าผลผลิตเพิ่มขึ้น ร้อยละ 71.45 โดยเป็นการเพิ่มขึ้นของผลผลิตด้านพืช จากมันสำปะหลังขณะที่ยางพาราลดลงและด้านปศุสัตว์ เพิ่มขึ้น ทั้งโคเนื้อสุกรและไก่เนื้อ **ด้านอุปสงค์**ขยายตัวร้อยละ 3.29 พิจารณาจากการใช้จ่ายภาครัฐขยายตัวร้อยละ 14.27 จากการเบิกจ่ายงบประจำและการเบิกจ่ายเงินนอกงบประมาณเพิ่มขึ้น ขณะที่งบลงทุนลดลงการบริโภคภาคเอกชน หดตัวร้อยละ 12.20 จากการปริมาณการใช้ไฟฟ้าครัวเรือน จำนวนรถยนต์จดทะเบียนใหม่และจำนวน รถจักรยานยนต์จดทะเบียนใหม่ เพิ่มขึ้น ลงทุนภาคเอกชน ขยายร้อยละ 6.94 จากสินเชื่อเพื่อการพาณิชย์เพิ่มขึ้น การค้าชายแดน หดตัวร้อยละ 5.50 จากมูลค่าการนำเข้าเพิ่มขึ้น สำหรับ**เสถียรภาพทางเศรษฐกิจ**การจ้างงานในระบบประกันสังคมเพิ่มขึ้น ร้อยละ 2.23 **ด้านการเงิน**ปริมาณเงินฝากเพิ่มขึ้นร้อยละ 4.89 ปริมาณสินเชื่อเพิ่มขึ้น ร้อยละ 8.48 และอัตราเงินเฟ้อเพิ่มขึ้น 0.30

ที่มา : สำนักงานคลังจังหวัดอุบลราชธานี

**ดัชนีราคาผู้บริโภคจังหวัดอุบลราชธานี**

 ดัชนีราคาผู้บริโภคจังหวัดอุบลราชธานี เดือน**มิถุนายน 2562 เท่ากับ 102.6** เมื่อเทียบกับเดือนพฤษภาคม 2562 ลดลงร้อยละ 1 สาเหตุหลัก มาจากหมวดพาหนะ การขนส่ง และการสื่อสารเพิ่มขึ้น ร้อยละ 1.8 (ราคาน้ำมันเชื้อเพลิงเพิ่มขึ้นร้อยละ 4.4) หมวดอาหารและเครื่องดื่มที่ไม่มีแอลกอฮอล์ เพิ่มขึ้นร้อยละ 0.5 เป็นผลมาจากราคาผักและผลไม้ เพิ่มขึ้นร้อยละ 3.7 เมื่อเทียบกับเดือนมิถุนายน 2561 เพิ่มขึ้นร้อยละ 0.3 สาเหตุหลักมาจากหมวดอาหารและเครื่องดื่มที่ไม่มีแอลกอฮอล์ เพิ่มขึ้นร้อยละ 0.9 เป็นผล มาจากเนื้อสัตว์ เป็ดไก่และสัตว์น้ำ เพิ่มขึ้นร้อยละ 2.4 ไข่และผลิตภัณฑ์จากนม เพิ่มขึ้นร้อยละ 1.5 ข้าวแป้งและผลิตภัณฑ์จากแป้ง เพิ่มขึ้นร้อยละ 1.4 เครื่องประกอบอาหาร เพิ่มขึ้นร้อยละ 0.7 ส่วนหมวดอื่นๆ ไม่ใช่อาหารและเครื่องดื่ม เพิ่มขึ้นร้อยละ 0.9 เป็นผลมาจากเครื่องนุ่งห่มและรองเท้า เพิ่มขึ้นร้อยละ 1.4 หมวดเคหสถาน (ค่าเช่าบ้าน) เพิ่มขึ้นร้อยละ 0.9 หมวดการตรวจรักษาและบริการส่วนบุคคล เพิ่มขึ้นร้อยละ 0.9 หมวดพาหนะ การขนส่ง และการสื่อสาร เพิ่มขึ้นร้อยละ 0.9 (ราคาน้ำมันเชื้อเพลิงเพิ่มขึ้นร้อยละ 2.2) หมวดการบันเทิงการอ่านการศึกษาและการศาสนาเพิ่มขึ้นร้อยละ 0.3 เมื่อเฉลี่ย ดัชนีราคาเฉลี่ยเดือนมกราคม-มิถุนายน 2562 เทียบกับ ช่วงเดือนมกราคม-มิถุนายน 2561 (ระยะเฉลี่ย 6 เดือน) เพิ่มขึ้นร้อยละ 0.5 สาเหตุหลักมาจากดัชนีราคาหมวดอื่นๆ ไม่ใช่อาหารและเครื่องดื่มเพิ่มขึ้นร้อยละ 0.1 (เป็นผล มาจากราคาหมวดเครื่องนุ่งหุ่มและรองเท้า เพิ่มขึ้นร้อยละ 1.4 หมวดเคหสถาน (ค่าเช่าบ้าน) เพิ่มขึ้นร้อยละ 0.9 หมวดตรวจรักษาและบริการส่วนบุคคล เพิ่มขึ้นร้อยละ 0.9 หมวดการบันเทิงการอ่าน หมวดการบันทึกการอ่าน การศึกษาและการศาสนา เพิ่มขึ้นร้อยละ 0.3

*****ที่มา : สำนักงานพาณิชย์จังหวัดอุบลราชธานี*

**การจดทะเบียนของนิติบุคคลตั้งใหม่**

 ไตรมาสที่ 2 ปี 2562 มีการจดทะเบียนนิติบุคคลจัดตั้งใหม่ มีการจดทะเบียนนิติบุคคลจัดตั้งใหม่ มีจำนวน **155 แห่ง** (แยกเป็นบริษัทจำกัด **75 แห่ง** ห้างหุ้นส่วนจำกัด **80 แห่ง**) มีทุนจดทะเบียนธุรกิจนิติบุคคลใหม่ **290.25 ล้านบาท** ธุรกิจ จดทะเบียนนิติบุคคลใหม่ส่วนใหญ่เป็นธุรกิจการก่อสร้างและการขายส่งขายปลีก การซ่อมยานยนต์ และจักรยานยนต์ สำหรับการเลิกกิจการ มีจำนวน **26 แห่ง** ทุนจดทะเบียนนิติบุคคลที่เลิกกิจการ จำนวน **63,639 ล้านบาท**

*ที่มา : สำนักงานพาณิชย์จังหวัดอุบลราชธานี*

****

**ประชากรและกำลังแรงงาน**

 ประชากรจังหวัดอุบลราชธานี มีจำนวน **1,869,633 คน** แยกเป็นเพศชาย **936,052 คน** (ร้อยละ 50.07) เพศหญิง **933,581 คน** (ร้อยละ 49.93) ประชากรอายุ 15 ปีขึ้นไป จำนวน **1,361,343 คน** โดยแบ่งเป็น เพศชาย **659,768 คน** (ร้อยละ 48.48) เพศหญิง จำนวน **701,155 คน** (ร้อยละ 51.52) ผู้อยู่ในกำลังแรงงานจังหวัดอุบลราชธานีจำนวน**918,672 คน** โดยจำแนกเป็นผู้มีงานทำ จำนวน **914,801 คน** (ร้อยละ 99.58 ของผู้อยู่ในกำลังแรงงาน ทั้งหมด) ขณะที่เป็นผู้ว่างงาน จำนวน **3,870 คน** (ร้อยละ 0.42 ของผู้อยู่ในกำลังแรงงาน) และมีกำลัง แรงงานที่รอฤดูกาล จำนวน **189 คน** (ร้อยละ 0.02) ซึ่งหากพิจารณาจำนวน ผู้มีงานทำในไตรมาสนี้ พบว่ามีจำนวน**เพิ่มขึ้น**จากไตรมาสที่แล้วร้อยละ 5.91 โดยสาเหตุมาจากกำลังแรงงานโดยเฉพาะนักศึกษาที่จบใหม่เริ่มเข้าสู่ตลาดแรงงาน มีอาชีพรับงานมาทำที่บ้านมีจำนวนลดลง ดังจะเห็นได้จากจำนวน ผู้ไม่อยู่ในกำลังแรงงาน (ทำงานที่บ้าน เรียนหนังสือ อื่นๆ) ลดลงส่วนหนึ่งมาในไตรมาสนี้เป็นฤดูเก็บเกี่ยวทำให้แรงงานในภาคเกษตรกลับภูมิลำเนาเพื่อเก็บพืชผลทางการเกษตรและกลับเข้าสู่ตลาดแรงงาน

**การมีงานทำ**

 ผู้มีงานทำจำนวน **914,801 คน** พบว่าทำงานในภาคเกษตรกรรม **531,956 คน** (ร้อยละ 58.15 ของผู้มีงานทำทั้งหมด) ลดลงจากไตรมาสเดียวกันของปีที่ผ่านมา ร้อยละ **12.32** (ไตรมาส 2 ปี 2561 มีผู้ทำงานในภาคเกษตรกรรม 473,608 คน) และเมื่อเปรียบเทียบกับไตรมาส ที่ผ่านมาลดลง ร้อยละ **12.32** (ไตรมาส 1 ปี 2561 มีผู้ทำงาน ในภาคเกษตรกรรม จำนวน 432,541 คน) ทำงานนอกภาคเกษตรกรรม จำนวน **382,845 คน** (ร้อยละ 41.85 ของผู้มีงานทำทั้งหมด) เพิ่มขึ้นจากไตรมาสเดียวกันของปีที่ผ่านมา ร้อยละ **12.15** (ไตรมาส 1 ปี 2561 ผู้ทำงานนอกภาคเกษตรกรรม จำนวน 382,845) เทียบกับไตรมาสที่ผ่านมาลดลง ร้อยละ **11.96** (ไตรมาส 1 ปี 2561 มีผู้ทำงานในภาค เกษตรกรรม จำนวน 434,853 คน) โดยกลุ่มผู้ทำงานนอกภาคเกษตรกรรมแบ่งตามสาขาอาชีพดังนี้  **1)** สาขาการขายส่ง การขายปลีก การซ่อมแซม ยานยนต์รถจักรยานยนต์ มากที่สุด จำนวน **107,765 คน** (ร้อยละ 28.15 ของผู้ทำงานนอกภาคเกษตรกรรมทั้งหมด) **2)** สาขาการผลิต จำนวน **51,141 คน** (ร้อยละ 13.36) **3)** การก่อสร้าง จำนวน **46,542 คน** (ร้อยละ 12.16) **4)** สาขาการบริการ จำนวน **41,668 คน** (ร้อยละ 10.88) **5)** การบริหารราชการและป้องกันประเทศ จำนวน **41,400 คน** (ร้อยละ 10.81)

**แรงงานนอกระบบจังหวัดอุบลราชธานี**

 จากการสำรวจของสำนักงานสถิติจังหวัดอุบลราชธานี พบว่า มีจำนวน 738,475 คน (ร้อยละ 85.14 ของผู้มีงานทำในจังหวัดทั้งหมด) หากพิจารณาตามเพศ พบว่า ส่วนใหญ่แรงงานนอกระบบเป็นเพศชายมากกว่าเพศหญิง

**การว่างงานในจังหวัดอุบลราชธานี**

 จังหวัดอุบลราชธานีมีผู้ว่างงาน จำนวน **3,870 คน** โดยมีสัดส่วนของ ผู้ว่างงาน ร้อยละ **0.42** ต่อกำลังแรงงานในจังหวัด เมื่อเทียบกับไตรมาสเดียวกันของปีที่ผ่านมาจะมีอัตราการว่างงาน**ลดลง**ร้อยละ **23.89** (ไตรมาส 2 ปี 2561 มีจำนวนผู้ว่างงาน 5,085 คน) และเมื่อเปรียบเทียบกับ ไตรมาสที่ผ่านมา พบว่า **มีจำนวนเพิ่มขึ้น** ร้อยละ 54.55 (ไตรมาส 1 ปี 2561 มีผู้ว่างงาน จำนวน 2,504 คน) *สาเหตุมาจากแต่ละปีไตรมาสการนี้เป็นช่วงฤดูเก็บเกี่ยวซึ่งแรงงานส่วนใหญ่จะอยู่ในภาคการเกษตรและหางานทำหลังหมดฤดูเก็บเกี่ยว อีกส่วนหนึ่งเป็นเพราะผู้จบการศึกษาเริ่มเข้าสู่ตลาดแรงงาน ดังจะเห็นได้จากจำนวนผู้ไม่อยู่ในกำลังแรงงาน (ทำงานที่บ้าน เรียนหนังสือ อื่นๆ) ลดลง* เมื่อพิจารณาตามเพศ ผู้ว่างงานในไตรมาสนี้ พบว่าทั้งหมดเพศหญิง โดยคิดเป็นร้อยละ 0.55 ของประชากรเพศหญิงผู้มีอายุ 15 ปี ขึ้นไป

**อัตราการว่างงานในจังหวัดอุบลราชธานี**

 **ไตรมาส 2 ปี 2561 – ไตรมาส 2 ปี 2562**

ที่มา : สำนักงานสถิติจังหวัดอุบลราชธานี

**การบริการจัดหางานในประเทศ**

 การจัดหางานในประเทศโดยสำนักงานจัดหางานจังหวัดอุบลราชธานี พบว่า **ตำแหน่งงานว่าง**ที่แจ้งผ่านสำนักงานจัดหางานจังหวัดอุบลราชธานี จำนวน **1,513 คน** **ลดลง** จากไตรมาสที่ผ่านมา ร้อยละ **14.42** และเมื่อเทียบกับไตรมาสเดียวกันปีที่ผ่านมา พบว่า **เพิ่มขึ้น** **44.65** ส่วน**ผู้ลงทะเบียนสมัครงาน** ในไตรมาสนี้พบว่า มีจำนวน **381 คน** **ลดลง**จากไตรมาสที่แล้ว ร้อยละ **3.30** เทียบกับไตรมาสเดียวกันปีที่ผ่านมา พบว่า**ลดลง** ร้อยละ **52.49** ขณะที่**การบรรจุงาน** ในไตรมาสนี้ มีจำนวน **1,009 คน** **เพิ่มขึ้น**จากไตรมาสที่แล้ว ร้อยละ **10.76** และเมื่อเทียบกับไตรมาสเดียวกันปีที่ผ่านมา พบว่า **เพิ่มขึ้น**ร้อยละ **51.50**

**ตำแหน่งงานว่าง/การสมัครงาน/การบรรจุงาน ไตรมาส 2 ปี 2561 – ไตรมาส 2 ปี 2562**

ที่มา : สำนักงานจัดหางานจังหวัดอุบลราชธานี

 สำหรับตำแหน่งงานว่างตามระดับการศึกษาไตรมาสนี้ พบว่านายจ้างหรือสถานประกอบการในจังหวัดมีความต้องการแรงงาน ที่จบการศึกษาระดับมัธยมศึกษามากที่สุด โดยมีจำนวน **401 อัตรา** (ร้อยละ 26.50) ส่วนอาชีพ ที่ได้รับการบรรจุงานสูงสุด คืออาชีพงานพื้นฐาน จำนวน **646 คน** (ร้อยละ 42.70)

**แรงงานต่างด้าว**

 **จำนวนแรงงานต่างด้าวจังหวัดอุบลราชธานี**

แรงงานต่างด้าวเข้าเมืองถูกกฎหมายซึ่งได้รับใบอนุญาตทำงานถูกต้อง จำนวน **3,381 ราย** ดังนี้ **(1)** ประเภทชั่วคราว (มาตรา 9) จำนวน **304 คน** **(2)** ส่งเสริมการลงทุนและกฎหมายอื่นๆ (มาตรา 12) จำนวน **7 คน** **(3)** แรงงานต่างด้าวนำเข้าระหว่างไทยกับคู่ภาคี (MOU) ทั้งหมด **2,386 ราย** โดยแยกเป็นสัญชาติพม่า จำนวน **1,318 ราย** สัญชาติลาว จำนวน **1,000 ราย** และ สัญชาติกัมพูชา จำนวน **68 ราย** **(4)** แรงงานต่างด้าว ที่ผ่านการพิสูจน์สัญชาติ และได้รับใบอนุญาตทำงาน จำนวน **684 ราย** แยกเป็นสัญชาติ พม่า จำนวน **63 ราย** สัญชาติลาว **612 ราย** และสัญชาติกัมพูชา **9 ราย**

**แรงงานไทยในต่างประเทศ**

 แรงงานไทยที่ลงทะเบียนไปทำงานต่างประเทศผ่านสำนักงานจัดหางานจังหวัดอุบลราชธานี จำนวน **419 คน** เป็นเพศชายจำนวน **311 คน** (ร้อยละ 74.22 ของผู้แจ้งความประสงค์ทั้งหมด) ขณะที่เพศหญิงจำนวน **109 คน** (ร้อยละ 26.01) เมื่อเปรียบเทียบกับ ไตรมาสที่แล้ว พบว่า มีจำนวน เพิ่มขึ้นร้อยละ **1.70** (ไตรมาส 1 ปี 62 มีจำนวน 412 คน) ผู้แจ้งความประสงค์ไปทำงานต่างประเทศแบ่งเป็น **1)** ผู้มีการศึกษาระดับมัธยมศึกษา ซึ่งมี จำนวน **217 คน** (ร้อยละ 51.79 ของผู้แจ้งความประสงค์ทั้งหมด) **2)** ระดับประถมศึกษา จำนวน **82 คน** (ร้อยละ 19.57 ของผู้แจ้งความประสงค์ทั้งหมด) **3)** ระดับปวช. ปวส. ปวท. อนุปริญญา จำนวน **73 คน** (ร้อยละ 17.42 ของผู้แจ้งความประสงค์ทั้งหมด) **4)** ระดับปริญญาตรี มีจำนวน **47 คน** (ร้อยละ 11.22 ของผู้แจ้งความประสงค์ทั้งหมด)ข้อมูลดังกล่าวสะท้อนให้เห็นว่าแรงงานส่วนใหญ่ที่นิยมไปทำงานต่างประเทศจะเป็นแรงงานระดับล่างหรือไร้ฝีมือซึ่งอาจจะมีผลมาจากประเทศเหล่านั้นขาดแคลนแรงงาน ไร้ฝีมือ เช่น งานก่อสร้าง กรรมกร หรือผู้รับใช้ในบ้าน

**การอนุญาตให้ไปทำงานต่างประเทศ** มีจำนวนทั้งสิ้น **714 คน** หากพิจารณาตามวิธีการเดินทางไปทำงานพบว่า **1)** เดินทางโดยวิธี Re-Entry จำนวน **409 คน** (ร้อยละ 57.28 ของผู้ได้รับอนุญาตทั้งหมด) **2)** วิธีบริษัทจัดหางานจัดส่ง จำนวน **166 คน** (ร้อยละ 23.25) **3)** กรมการจัดหางานจัดส่ง จำนวน **63 คน** (ร้อยละ 8.82) **4)** เดินทางด้วยตนเอง จำนวน **43 คน** (ร้อยละ 6.03) **5)** นายจ้าง พาไปทำงาน มีจำนวน **22 คน** (ร้อยละ 3.08) **6)** นายจ้าง ส่งไปฝึกงาน จำนวน **11 คน** (ร้อยละ 1.54)

**การพัฒนาศักยภาพแรงงาน**

ในไตรมาส 2 ปี 2562 สถาบันพัฒนาฝีมือแรงงาน 7 อุบลราชธานี ได้ดำเนินการฝึกอบรม พัฒนาผู้ใช้ใช้แรงงานในรูปแบบต่างๆ ได้แก่ **1)** การฝึก เตรียมเข้าทำงาน จำนวน 123 คน **2)** การฝึกยกระดับฝีมือแรงงาน จำนวน **296 คน** **ลดลง**จากไตรมาสที่แล้ว ร้อยละ 51.48 **3)** การทดสอบมาตรฐานฝีมือแรงงานมีผู้เข้ารับการทดสอบ จำนวน **118 คน** **ลดลง**จากไตรมาสที่แล้ว ร้อยละ 65.60 และ **4)** การฝึกอาชีพเสริมเพื่อส่งเสริมการ มีงานทำ จำนวน **229 คน** **ลดลง**จากไตรมาสที่แล้ว ร้อยละ 25.89

**การคุ้มครองแรงงาน**

 ข้อมูลของ สำนักงานสวัสดิการและคุ้มครองแรงงานจังหวัดอุบลราชธานี รายงานข้อมูลจำนวนสถานประกอบกิจการ จำแนกตามขนาดและเพศจังหวัดอุบลราชธานี ดังนี้ จำนวนสถานประกอบกิจการทั้งหมด จำนวน **4,350 แห่ง** มีลูกจ้าง จำนวน **55,966 คน** แยกเป็นเพศชาย จำนวน **30,768 คน** (ร้อยละ 54.98) และเพศหญิง จำนวน **24,521 คน** (ร้อยละ 45.02) โดยในไตรมาสนี้ได้ดำเนินการตรวจสอบสถานประกอบการทั้งสิ้น **133 แห่ง** มีลูกจ้างที่ผ่านการตรวจหรือได้รับการคุ้มครองรวม **4,298 คน** แยกเป็นเพศชาย จำนวน **2,187 คน** (ร้อยละ 50.88 ของลูกจ้างที่ตรวจทั้งหมด) เพศหญิงที่มีจำนวน **2,111 คน** (ร้อยละ 49.12 ของลูกจ้างที่ตรวจทั้งหมด) ซึ่งสถานประกอบการที่ผ่านการตรวจส่วนใหญ่เป็นสถานประกอบการขนาดเล็ก คือ มีลูกจ้างไม่เกิน 50 คน จำนวน **4,181 แห่ง** (ร้อยละ 96.11)

**คน**

**แห่ง**

**ไตรมาส**

ที่มา : สำนักงานสวัสดิการและคุ้มครองแรงงานจังหวัดอุบลราชธานี

**การตรวจความปลอดภัยในการทำงาน**

 ในไตรมาสนี้สำนักงานสวัสดิการและคุ้มครองแรงงานจังหวัดมีการตรวจความปลอดภัยทั้งหมด จำนวน **65 แห่ง** มีลูกจ้างจำนวน **2,687 คน** แยกเป็น ชาย **1,226 คน** (ร้อยละ 45.63) หญิง **1,461 คน** (ร้อยละ 54.37)

**แห่ง**

**ไตรมาส**

ที่มา : สำนักงานสวัสดิการและคุ้มครองแรงงานจังหวัดอุบลราชธานี

**การสวัสดิการ**

การส่งเสริมสวัสดิการแรงงาน มี 2 กิจกรรม **1)** มีการส่งเสริมให้บริการด้านสวัสดิการแรงงานนอกเหนือจากที่กฎหมายกำหนด **53 แห่ง** โดยมีลูกจ้างที่เกี่ยวข้อง **2,417 คน** **2)** ส่งเสริมความรู้เกี่ยวกับสวัสดิการแรงงานให้แก่นายจ้าง จำนวน **53 ราย** ลูกจ้างที่เกี่ยวข้อง **2,417 คน**

**การประกันสังคม**

 ด้านการประกันสังคมเป็นอีกภารกิจหนึ่งของกระทรวงแรงงาน โดยในระดับจังหวัด มีสำนักงานประกันสังคมจังหวัดอุบลราชธานี โดย มีจุดมุ่งหมายเพื่อดูแลผู้ใช้แรงงานเพื่อให้มีคุณภาพชีวิตที่ดีขึ้นและมีหลักประกันชีวิตที่มั่นคง ทั้งในยามปกติ เจ็บป่วย ทุพพลภาพ หรือเสียชีวิต โดยดำเนินการภายใต้แนวคิดการเฉลี่ยทุกข์เฉลี่ยสุข ซึ่งจากข้อมูล ณ เดือน**มิถุนายน 2562** พบว่า มีสถานประกอบการที่ขึ้นทะเบียนประกันสังคมทั้งสิ้น จำนวน **3,962 แห่ง** ผู้ประกันตนทั้งสิ้น **74,424 คน** โดยส่วนใหญ่เป็นสถานประกอบการ ที่มีลูกจ้างน้อยกว่า **20 คน** จำนวน **3,266 แห่ง** คิดเป็นร้อยละ 82.43 ของสถานประกอบการทั้งหมด

 ปัจจุบันจังหวัดอุบลราชธานีมีสถานพยาบาลในสังกัดกองทุนประกันสังคม จำนวน **4 แห่ง** แยกเป็น สถานพยาบาลของรัฐบาล จำนวน **3 แห่ง** ได้แก่ โรงพยาบาลสรรพสิทธิประสงค์ โรงพยาบาลค่ายสรรพสิทธิประสงค์ และโรงพยาบาลวารินชำราบ จำนวนผู้ประกันตน **97,301 คน** และ สถานพยาบาลเอกชน **1 แห่ง** คือ โรงพยาบาลราชเวช มีผู้ประกันตนจำนวน **12,152 คน**

จังหวัดอุบลราชธานีมีผู้ประกันตนทั้งหมด **206,394 ราย** แบ่งเป็น

 **1)** กองทุนประกันสังคม จำนวน **131,255 ราย**

  **1.1** ผู้ประกันตน ม.33 จำนวน **75,201 ราย**

 **1.2** ผู้ประกันตน ม.39 จำนวน **15,080 ราย**

 **1.3** ผู้ประกันตน ม.40 จำนวน **40,974 ราย**

 **2)** กองทุนเงินทดแทนนายจ้าง จำนวน **3,949 คน** ลูกจ้าง จำนวน **75,139 ราย**

 การขยายความคุ้มครองประกันสังคม สู่แรงงานนอกระบบ (ม.40)

**อัตราการเป็นแรงงานผู้ประกันตน**

จำนวนผู้ประกันตนของกองทุนประกันสังคมตามมาตรา 33,39 และ 40 ต่อจำนวนผู้มีงานทำของสำนักงานสถิติแห่งชาติ ไตรมาส 2 ปี 2562 อัตราร้อยละ **14.04** อัตราเปลี่ยนแปลง**ลดลง**จากไตรมาสที่แล้ว ร้อยละ 6.28 ทั้งนี้ สำนักงานประกันสังคมได้ขยายความคุ้มครองไปสู่กลุ่มผู้ใช้แรงงานนอกระบบเพื่อจูงใจให้ผู้ใช้แรงงานเข้ามาอยู่ในระบบประกันสังคมเพื่อนำไปสู่การ มีหลักประกันความมั่นคงในชีวิตเพิ่มมากขึ้น จึงทำให้อัตราแรงงานที่เป็นผู้ประกันตนมีแนวโน้มเพิ่มขึ้นเรื่อยๆ จากไตรมาสที่ 2/2561 ซึ่งจากตัวเลขดังกล่าวแสดงให้เห็นว่าในจำนวน ผู้มีงานทำ 100 คน มีผู้ที่อยู่ในระบบประกันสังคมที่ได้รับสวัสดิการจากรัฐเพียง 14-15 คน เท่านั้น

**อัตราแรงงานที่เป็นผู้ประกันตนในจังหวัดอุบลราชธานี ไตรมาส 2 ปี 2562**

**ร้อยละ**

**ปี**

ที่มา : สำนักงานประกันสังคมจังหวัดอุบลราชธานี